
INTELLIGENCE-UL ROMÂNESC - TRECUT, PREZENT ȘI VIITOR 


Această lucrare poate fi socotită, pe drept cuvânt, un adevărat îndreptar despre activitatea 
de informaţii românească, instituționalizată, întinsă pe un triptic cu trei regimuri politice. Dar, să 
nu uităm că, în istoria celor trei Dacii — Moldova, Ardealul și Ţara Românească — informaţiile au 
fost mereu prezente, necesare, eficiente şi apreciate, pentru că au avut un rol deosebit la obținerea 
succeselor militare în confruntările armate, de-a lungul istoriei statalității noastre. 

Se poate constata cu ușurință că evoluţia serviciilor române de informaţii, de-a lungul 
vremii este în strânsă concordanţă cu evoluţia societății, precum și a pericolelor, amenințărilor şi 
factorilor de risc ce derivă din permanentă transformare geopolitică a acestei societăți. 

Această carte-manual, „Intelligence-ul Românesc — trecut, prezent şi viitor”, oferă un cadru 
analitic de excepție, pentru înțelegerea „comunității informative” românești și pentru aprecierea 
valorii sale, de la origini și până astăzi. Autorii: primul; neobositul cercetător dr. Tănase Tiberiu, 
istoric şi universitar, pasionat al serviciilor de intelligence — coordonator, al doilea Ovidiu 
Boureanu, masterand la Relaţii Internaționale şi Studii de Intelligence, Master de Cercetare, al 
Academiei Naţionale de .Informaţii Mihai Viteazul, absolvent al Masterului de Managementul 
Informaţiilor şi cursului postuniversitar Managementul Informaţiilor de Securitate la Universitatea 
Romano-Americană, expert bancar şi mediator; şi al treilea, Petru Șteţcu, un profesionist 
investigator, mediator şi jurist cu vechime, precum şi un important ofițer al muncii de inte/ligence, 
reuşesc să descrie, admirabil şi cu măiestria unor condeieri consacrați, componentele activităţii de 
informații, înşirate pe o perioadă de peste un secol şi jumătate. Ei au tratat și ordonat, în acest 
manual, date, studii și învățăminte, cu caracter general, precum și analize de specialitate a „puterii 
activităţii de intelligence”, totul scris cu talent, profesionalism şi echilibru, referitor la valoarea 
națională şi natura activităţii informative, sub trei regimuri politice. 

În această lucrare, autorii au combinat experienţa personală cu parcurgerea unei bogate 
bibliografii de specialitate, la care a fost adăugat un evantai de reflecții erudite, lucrarea fiind scrisă 
într-o manieră convingătoare şi destul de clară, putând fi parcursă atât de profesionişti sau de 
învățăcei ai activităţii de informații, cât şi de orice persoană interesată de tainele muncii de 
informații și contrainformaţii. Cu cât ne adâncim mai mult, în lectura manualului, cu atât vom 
constata că autorii disecă, cu artă, tainele organizaţiilor şi a muncii de informaţii, subliniind, cu 
aplomb, principiile care definesc activitatea de culegere de informaţii în scopul asigurării unor 
produse informative de calitate, necesare luării de decizii importante, la toate nivelurile, de a 


contura şi estimă, pentru decidenţi, forma amenințărilor, cu adresă directă la securitatea naţională. 

Manualul acoperă o vastă problematică a intelligence-ului românesc, derulată în cele mai 
dificile perioade ale istoriei noastre naționale, pornind de la teorie la practică, iar în această întinsă 
dezbatere, fără a mă repeta, pot afirma că, autorii, prin cele aşternute, în manual, vor atrage 
curiozitatea atât a celor din afara domeniului cât şi pe cea a profesionistului, pentru că ei au reuşit 
să realizeze o carte bună, atractivă, documentată, echilibrată, completă, reflexivă, un adevărat util 
instrument de lucru, pentru dascălii aflaţi la catedra muncii de intelligence, o carte manual care 
va deveni, rapid, un text de referinţă, atât de necesar structurilor informative româneşti modern. 

Autorii au reuşit să aşeze serviciile de informaţii pe un loc meritat şi foarte important al 
societății noastre, să le sublinieze rolul în societate şi să demonstreze că acestea trebuie să aibă un 
domeniu larg de acțiune, asemeni unui telescop ultraperformant, prin care să se poată identifica, 
nealterat, totalitatea factorilor de risc şi a amenințărilor la adresa securității naționale. Prin acest 
valoros manual, autorii, ne-au demonstrat, convingător, că activitatea de informaţii trebuie să fie 
una rațională, ştiinţifică, pragmatică şi eficientă, aceasta utilizând, mai ales, surse deschise şi mai 
puţin pe cele conspirate, pentru a obţine cât mai multă încredere din partea comunității căreia îi 


aparţin. (din prefața semnată de gl. bg. (r) prof. univ. dr. Stan Petrescu) 


